tomron87/hebrew-wikipedia-sentences-corpus huggingface dataset:
ב-22 באוגוסט 2017 הועבר אירווינג לבוסטון סלטיקס תמורת כוכבה אייזיאה תומאס, ג'יי קראודר, אנטה ז'יז'יץ' ושתי בחירות דראפט עתידיות של בוסטון.
במהלך העונה הועלו חששות לגבי יכולתה של קליבלנד, שדורגה באחד המקומות האחרונים בליגה מבחינה הגנתית, להגיע לגמר ה-NBA שנה נוספת.
הקבוצה החליפה רבים משחקניה בטריידים במשך העונה, והגיעה לסיומה כשמאזנה 32–50, במקום הרביעי במזרח.
בפלייאוף ניצחה קליבלנד את אינדיאנה פייסרס, את טורונטו ראפטורס ואת בוסטון סלטיקס, והעפילה לגמר בעיקר בזכות יכולת שיא של ג'יימס, אך שם הפסידה שוב לגולדן סטייט ווריורס, הפעם בסוויפ.
2018–הווה: לאחר עזיבתו השנייה של לברון ג'יימס
בתום העונה הודיע לברון ג'יימס על מעבר ללוס אנג'לס לייקרס, כך שמשלישיית הכוכבים נשאר רק קווין לאב.
בעונה שלאחר מכן סיימה קליבלנד במקום ה־14 במזרח.
בפברואר 2020 עבר אל הקבוצה כוכבה של דטרויט פיסטונס אנדרה דראמונד בטרייד תמורות ג'ון הנסון וברנדון נייט.
בספטמבר 2022 עבר לקבוצה דונובן מיטשל מיוטה ג'אז תמורת אוצ'אי אגבג'י קולין סקסטון ולאורי מארקנן.
נקודות: 71, דונובן מיטשל מול שיקגו בולס, 2 בינואר 2023.
ריבאונדים: 25, ריק רוברסון מול יוסטון רוקטס, 4 במרץ 1972, ואנדרסון ורז'או מול אורלנדו מג'יק, 2 בינואר 2014.
אסיסטים: 27, ג'ף יוסטון מול גולדן סטייט ווריורס, 27 בינואר 1982.
חסימות: 11, לארי נאנס מול ניו יורק ניקס, 7 בינואר 1989.
המונח קליבר מציין את הקוטר הפנימי של צינור או הקוטר החיצוני של תיל, מוט וגופים גליליים אחרים.
המילה נגזרה מהמילה הערבית "קאליב" - תבנית.
המונח נפוץ בעיקר בהקשר של כלי ירייה, אך נעשה בו שימוש גם בתחומים אחרים.
בכלי ירייה, הקליבר הוא הקוטר הפנימי של הקנה.
בקנה מחורק נמדד הקוטר בנקודה הרחבה ביותר.
הקליבר של כלי ירייה מתוצרת בריטניה וארצות הברית מצוין באינצ'ים, ובמרבית המדינות האחרות - במילימטרים.
הקליבר משמש גם כיחידת מידה לאורך קנים (בעיקר בתותחים).
במקרים אלו, יחולק אורך הקנה בקוטרו.
בנוגע לנשק קל, המונח "קליבר" מתייחס גם לסוג הכדור, Cartridge, ולא רק לקוטר הרובה.
כך למשל כדור 7.62 מ"מ נאט"ו וכדור 0.30 קרבין שניהם בקוטר אך מדובר בתחמושת שונה, ולכן הם דורשים קנה ומכלולים שונים.
ישנן שלוש שיטות לסימון קליברים של כלי ירייה.
השיטה האירופאית - ציון הקליבר במילימטרים:
בשיטה האירופאית יצוין ראשית קוטר הקנה (ולא הקליע, כפי שמקובל לחשוב; רובה M16 מוגדר כ-5.56 מ"מ אבל זהו קוטר הקנה, בעוד קוטרו של הקליע הוא 5.70 מ"מ, והוא נדחס אל הקנה מעצמת הדחף שיוצרים הגזים תוצרי שריפת חומר הנפץ).
השיטה האמריקאית - ציון הקליבר באינץ'.
בשיטה האמריקאית כלל לא יצוין התרמיל, וקוטר הקנה יוצג באינץ', למשל:
, כלומר - קנה בקוטר .
כך ניתן, למשל, להתקל בשני הסימונים ו-7.62x51 מ"מ נאט"ו, כאשר בעצם מדובר באותו כדור (גרסה אזרחית וגרסה צבאית).
כמו כן קיימת שיטה שלישית, בריטית.
מדידת הקליבר של רובה Shotgun
רובה Shotgun (נקרא בעברית פעמים רבות גם "רובה ציד") הוא רובה חלק-קדח היורה תחמושת שונה מרובים מחורקי-קדח.
את קוטר הקנה (gauge) מודדים ביחידת ה-gauge.
יחידה זו מודדת את קוטר הקדח (החלק הפנימי של הקנה) לפי המשקל של כדור עופרת שקוטרו כקוטר הקנה.
משקלו של כדור עופרת של 2 gauge חצי פאונד, ואילו משקלו של כדור של 10 gauge הוא עשירית פאונד, וקטן יותר.
רובה שהקליבר שלו הוא 2 gauge הוא כזה שכדור עופרת שקוטרה כקוטר קנהו הוא חצי פאונד, ואילו רובה שהקליבר שלו הוא 10 gauge הוא כזה שכדור עופרת שקוטרה כקוטר קנהו הוא עשירית פאונד.
לכן, הרובה בקליבר 2 gauge בעל קנה עבה ורחב יותר מאשר רובה בקליבר 10 gauge.
ההמרה מ-gauge למילימטרים היא מהצורה כאשר c הוא קבוע מספרי שכולל יחידות, הוא קוטר הרובה במילימטרים ו-n הוא מספר ה-gauge.
בדרך כלל, ככל שהקליבר גדול יותר, עוצמת הירייה גדולה יותר.
5.56x45 מ"מ נאט"ו - זהו הקליבר התקני של תחמושת לרובי סער בברית נאט"ו.
זה הקליבר של רובי סער דוגמת סדרת ה-M-16. יעיל לטווחים של עד 500 מטר.
0.22 אינץ' (5.59 מ"מ) - קליבר הבא לשימוש באקדחים קטניים אשר פחות משמשים להגנה עצמית (לרוב צייד של חיות קטנות או הכשרת יורים חדשים), ברובה הרוגר 10/22, ועוד.
7.62x51 מ"מ נאט"ו - הקליבר התקני של תחמושת ברית נאט"ו לרובי צלפים (דוגמת הרמינגטון M-24) ומקלעים (דוגמת ה-FN MAG 58).
בעבר שימש גם כתחמושת התקנית לרובי הקרב של ברית נאט"ו (עד למעבר ל-5.56 מ"מ).
זהו הקליבר של רובה M-14. יעיל לטווחים של עד 800 מטר.
7.62x39 מ"מ, קליבר "מזרחי" (משויך בעיקר למדינות ברית ורשה) - בו עושים שימוש הדגמים המוקדמים של רובה הקלשניקוב, יעיל עד לטווחים של כ-300 מטר.
5.45x39 מ"מ נחשב כקליבר "מזרחי" אף הוא, ובו עושים שימוש חלק מהדגמים המאוחרים של רובה הקלשניקוב.
הקליבר של רובי צלפים לטווחים ארוכים, ויעיל גם בטווחים של 1,200–1,500 מטרים.
הקליבר של רובי צלפים לטווחים ארוכים, כמו הבארט MRAD, ויעיל גם בטווחים של 1,700–2,000 מטרים.
9x19 מ"מ פרבלום - קליבר של אקדחים ותת-מקלעים שונים.
נפוצות גם גרסאות 9 מ"מ באורכי תרמיל 17 (מכונה "9 קצר"), 18 ("9 מאקארוב) ו-21 (ייצור מיוחד על ידי ישראל המיוצא לשווקים במדינות בהן החוק אוסר על אזרחים שימוש בכלי נשק בעלי קליבר "צבאי", דוגמת האחרונים, לדוגמה באיטליה).
12.7 מ"מ נאט"ו הידוע כ- - זהו הקליבר של מקלע כבד בראונינג מדגם M2 ומספר רובי צלפים כבדים, בהם הבארט M82A1. יעיל עד לטווחים של 1,500–2,000 מטר.
.30-06 ספרינגפילד - קליבר של כלי נשק אמריקניים, היה בשימוש מסוף מלחמת העולם הראשונה ועד לשנות ה-60 של המאה ה-20. עדיין משמש לשימושים אזרחיים (ציד).
דוגמאות לכלי נשק שהשתמשו בקליבר זה: רובה M1 גאראנד, רובה אוטומטי בראונינג.
0.300 בלקאאוט (0.300 BLK) - כדור בקוטר 7.62x35 מ"מ שפותח במקור לשימוש כוחות מיוחדים כדי להחליף את השימוש בתת-מקלע בקליבר 9 מ"מ ששומש בעיקר ללוחמה בשטח בנוי ולעבודה עם מעמעם (משתיק קול).
מיועד לשימוש יעיל עם אורך קנה קצר וקליע תת-קולי על מנת לקבל רעש מאוד נמוך בשימוש מעמעם ובמידת הצורך לעבור לתחמושת על קולית לעוצמת אש גבוהה וטווח משמעותי.
קליברים נפוצים לנשק כבד ותותחים
20 מ"מ – קליבר של תותח אוטומטי ובפרט תותח נ"מ.
30 מ"מ – קליבר של תותח אוטומטי, ובפרט תותח קל נגד רק"מ ותותח נ"מ מסוג גאטלינג.
76 מ"מ – קליבר לתותח טנק קל וגם של תותח ימי כגון תותח אוטו מלרה 76 מ"מ
105 מ"מ – קליבר של תותח טנק של נאט"ו בתקופת המלחמה הקרה, מוחלף בהדרגה בתותחי 120 מ"מ.
120 מ"מ – קליבר של תותח טנק מודרני של נאט"ו, נפוץ בעיקר בטנקי מערכה.
125 מ"מ – קליבר של תותח טנק מזרחי.
155 מ"מ – קליבר נפוץ של תותח הוביצר מודרני, דוגמת תותח מתנייע M109.
175 מ"מ ו-203 מ"מ – קליבר של תותחי הוביצר כבדים יותר, כגון תותח מתנייע M107 ותותח מתנייע M110.
באדריכלות - משמש המונח קליבר לציון קוטרם של עמודים.
בימאות - הקליבר של שרשרת הוא הקוטר של המתכת ממנה כופפו החוליות.
בחקלאות - ישנם מספר מוצרים שקוטרם מצוין בקליבר כגון זיתים, אפונה וביצים.
מכשיר למדידת קוטר ומרחק המכונה בעברית קליבר (תרגום רשמי: מד זחיח), שיבוש של המונח האנגלי Calipers.
קליארי קאלצ'ו (), נקרא גם קליארי, הוא מועדון כדורגל איטלקי, מהעיר קליארי שבסרדיניה.
המועדון מחזיק ב"סקודטו" (אליפות איטליה) אחד מעונת 1969/1970, אז שיחק במועדון "ג'יג'י" (לואיג'י) ריבה שהפך לשחקן הבולט בהיסטוריית המועדון, כאשר הוא גם מלך שערי נבחרת איטליה בכל הזמנים.
צבעי המועדון הם כחול ואדום, ואצטדיונה הביתי הזמני הוא אצטדיון סרדיניה ארנה המכיל 16,233 מקומות, סמוך לאתר בו מוקם האצטדיון החדש של הקבוצה אליו תעבור בעתיד, שנבנה על חורבות האצטדיון הישן והמיתולוגי, אצטדיון סנט'אליה, שם שיחקה הקבוצה במשך 4 עשורים.
מועדון קליארי הנחשב למועדון הסרדינרי הגדול נוסד ב-20 באוגוסט 1920 ומיד הצטרף למשחקי הליגה בסרייה סי (סרייה ג').
קליארי היה המועדון הסרדינרי הראשון שעלה לסרייה ב' בעונת 1951/1952. המועדון התנדנד בין הסרייה בי לסרייה סי במשך מספר עונות בשנות ה-60, עד שבעונת 1964/1963 העפיל המועדון לסרייה א' לראשונה.
הסגל לעונה הראשונה בליגה הבכירה כלל את שחקן ההגנה מריו מרטירדונה, הקשרים פיירולואיג'י סרה, ננה (קלאודיו אולינטו דה קראבליו) וריצ'יוטי גראטי, והחלוץ - שלימים הפך לכוכב נבחרת איטליה - "ג'יג'י" (לואיג'י) ריבה.
הקבוצה התחילה את העונה רע מאוד, ובאמצע עונה זו הייתה הקבוצה במקום האחרון עם 9 נקודות בלבד, אך בחצי העונה השני שהיה מוצלח ביותר, הצליחה הקבוצה להתאושש שהביסה בדרך יריבות ענק כמו יובנטוס ומילאן וסיימה במקום השביעי בליגה.
שתי עונות לאחר מכן סיים ריבה כמלך השערים בסרייה א' (לראשונה בהיסטוריה של קליארי ששחקן שלה זוכה בתואר זה)..
בשנת 1967, שיחקה קליארי עונה אחת בצפון אמריקה עם קבוצות אירופאיות בליגה ששוחקה במספר ערים בארצות הברית וקנדה, כאשר לכל קבוצה ניתן שם "מקומי" לאזור ששיחקה בו, קליארי שיחקה בשם "שיקגו מוסטנגס" וסיימה במקום השני, 2 נקודות מאחורי מי שהייתה לבסוף אלופת הליגה "לוס אנג'לס וולבס".
מלך השערים של הליגה היה רוברטו בונינסניה שהבקיע 10 שערים ב-9 משחקים ששיחק מתוך ה-12 של הקבוצה.
עונת 1968/1969, הייתה העונה הראשונה בה המועדון היווה יריב על תואר האליפות, כאשר התחרתה במירוץ משלוש מול מילאן ופיורנטינה שזכתה לבסוף בתואר האליפות הראשון בהיסטוריה שלה.
כמו כן באותה העונה המועדון הגיע בפעם היחידה לבית הגמר בגביע האיטלקי וסיימה במקום השני אחרי רומא.
תקופת הזהב הקצרה והסקודטו הראשון
לקראת העונה הבאה הצטרפו למועדון שחקני ההתקפה של אינטר מילאנו אנגלו דומנגיני וסרגיו "בובו" גורי.
בעונת 1969/1970 זכה המועדון לראשונה בתואר ה"סקודטו" - אליפות איטליה, ונהפך למועדון הסרדינירי הראשון שזוכה בתואר זה.
בעונה זו בלטה הגנת הברזל של קליארי שספגה 11 שערים והפסידה פעמיים בלבד בכל העונה (שיא אירופי לאותה התקופה) והתקפת המחץ של השלישייה ההתקפית: דומינגיני, "בובו" גורי, וג'יג'י ריבה, כאשר האחרון סיים כמלך השערים של הסרייה א' בפעם השנייה.
שחקני קליארי של עונת האליפות: אלברטוסי, ניקולאי, בונינסנייה, גורי, סרה, דומנגיני וריבה, הרכיבו את סגל נבחרת איטליה במונדיאל 1970, בה הגיעה הנבחרת עד לגמר והפסידה לברזיל.
בגביע אירופה לאלופות עונה לאחר מכן, הודח כבר בסיבוב השני.
שתי עונות לאחר מכן הקבוצה התחרתה על התואר וסיימה בצמרת הטבלה, אולם בהמשך שנות ה-70 חלה דעיכה דרסטית של המועדון, שאף ירד לסרייה ב' בסיום עונת 1975/1976, מהמקום האחרון בליגה, כאשר בסמוך לכך מסיים הכוכב ריבה את הקריה ותולה את הנעליים בסיום עונה זו.
לאחר ירידת הליגה, הפסידה קליארי בפלייאוף העלייה חזרה לסרייה א', והצליחה לשוב לליגה הבכירה רק ב-1979. שחקנים בתקופה זו כמו פרנקו סלבאג'י, מריו ברוגנרה, ואלברטו מרקטי, הצליחו להשאיר את הקבוצה בליגה העליונה במשך מספר עונות, עד הירידה הנוספת בסיום עונת 1982/1983, כשנקודה אחת מפרידה בינה לבין השארות בליגה.
בהמשך שנות ה-80 החמיר מצבו של המועדון שהדרדר עד לליגה השלישית הסרייה סי ב-1987, שם בליתה קליארי 2 עונות, לפני שקלאודיו ראניירי מונה למאמן הקבוצה והוביל אותה לעלייה של 2 ליגות ב-2 עונות בחזרה לסרייה א' ב-1990.
ב-2 העונות הראשונות לאחר ששבה לליגה הבכירה נאבקה הקבוצה נגד הירידה בחזרה לליגת המשנה, ובעונת 1992/1993 תחת הדרכתו של המאמן קרלו מנצונה הצליחה הקבוצה לסיים במקום השישי בליגה ולהבטיח את מקומה בגביע אופ"א לעונה הבאה.
בעונת המועדון הפתיע והגיע עד לחצי גמר גביע אופ"א.
בשנים הבאות נאבקה קליארי נגד הירידה, עד שבעונת 1996/1997 הפסידה בפלייאוף הירידה לפיאצ'נצה וירדה פעם נוספת לליגת המשנה.
הקבוצה עלתה מיד בתום העונה לאחר מכן בחזרה לליגה הבכירה, אך לא החזיקה ונשרה פעם נוספת לליגת המשנה 2 עונות לאחר מכן.
את 4 העונות הראשונות של המילניום החדש בילתה קליארי בליגת המשנה, כשהיא מסיימת באמצע הטבלה ולא מצליחה להתקרב לצמרת, אך בסיום עונת 2003/2004 בהנהגת החלוץ-קשר הסדרינרי מלידה ג'אנפרנקו זולה, הצליחה הקבוצה להעפיל בחזרה לסרייה א'.
ב-2 העונות לאחר מכן הצליחה הקבוצה להבטיח את מקומה בליגה וסיימה במרכז הטבלה.
בעונת 2005/2006 נאבקה הקבוצה על חייה בליגה, לאחר פרישתו של זולה, כאשר היא מחליפה שלושה מאמנים במהלך העונה.
בעונת 2006/2007 נקלעה הקבוצה גם לקשיים במסגרת הליגה והחליפה מאמנים מספר פעמים, והצליחה לשרוד בקושי ברגע האחרון של העונה, בהפרש נקודה בלבד מהמקום המוביל לירידה.
את עונת 2007/2008 התחילה הקבוצה רע מאוד והייתה מועמדת בטוחה לירידה, ולאחר מספר שינויים בחלון העברות של ינואר הצליחה להתאושש ולסיים במקום ה-14 במרכז הטבלה.
בעונה לאחר מכן סיימה הקבוצה במקום התשיעי.
בעונות לאחר מכן מסיימת הקבוצה בחלק התחתון של הטבלה אך מצליחה לשרוד בליגה.
בסיום עונת 2011/2012 עזבה הקבוצה את האצטדיון ההיסטורי שלה, ה"סטאדיו סנט אליה" שנסגר ועברה זמנית ל"סטאדיו ניראו רוקו" בטריאסטה.
עונה לאחר מכן חזרה לאצטדיון הישן שהיה תחת שיפוצים.
בסיום עונת 2021/2022 הקבוצה ירדה לליגת המשנה לאחר שסיימה במקום ה-18. עונה לאחר מכן שבה לסרייה א'.
מראשית המועדון, השתמשה הקבוצה בצבעים כחול ואדום.
הצבע האדום מסמל את הצבע שהיה שלט אצולה של בית סבויה, משפחת אצולה ששלטה באזורים באיטליה ויותר מכל בממלכת סרדיניה, והצבע הכחול מסמל את הים והשמיים המאפיינים את האי סרדיניה.
מפאת שימוש בצבעים אלו באופן מסורתי - מדיה של קליארי הם מדי חצי-חצי של אדום-כחול ועל כן מכונה הקבוצה "rossoblu" (האדומים-כחולים).
לקליארי היו מספר סמלים לאורך ההיסטוריה, אצל כולם יש את דגל סרדיניה (המורכב מצלב אדום ו-4 ראשי מורים (Moors) מכוסי עיניים) ואת צבעי המועדון, ומה שהשתנה זה הצורה של הסמל (עגול או אליפסה) והעיצוב של קצוות הסמל.
כיום סמל המועדון הוא בצורת מגן "צרפתי עתיק" חציו אדום וחציו כחול, עם שם המועדון מופיע מעל לדגל סרדיניה.
ראשי המורים פונה לצד ימין דווקא, אף על פי שבכל הסמלים הקודמים של המועדון ראשי המורים פנו לצד שמאל, מפאת עדכן לדגל סרדיניה העדכני בו ראשי המורים פונים ימינה.
בגלל העובדה שקליארי הוא המועדון הגדול היחיד מהאי סרדיניה שבאיטליה, המועדון גם מכונה "Isolani" (יושבי האי).
נפת קליארי (באיטלקית: Provincia di Cagliari ובסרדית: Provìntzia de Casteddu) הייתה נפה במחוז האוטונומי והאי סרדיניה.
בירת הנפה והמחוז הייתה קליארי.
הנפה בוטלה בשנת 2016 והוחלפה על ידי העיר המטרופולינית של קליארי.
ב-30 יוני 2005 אלו היו הקומונות העיקריות.
קליבלנד בראונס היא קבוצת פוטבול אמריקאית מליגת ה-NFL שבסיסה בעיר קליבלנד שבמדינת אוהיו.
הקבוצה נוסדה ב-1946 והצטרפה לליגת הפוטבול ה-AAFC, בה זכתה ב-4 אליפויות, לאחר שזו התפרקה בתום עונת 1949, בין השאר לאור שליטתם האבסולוטית של הבראונס, עברה הקבוצה לשחק בליגת ה-NFL.
כינוי הקבוצה, "החומים", לקוח מכינויו של המתאגרף האגדי ג'ו לואיס, "המפציץ החום", אם כי מיתוס מקומי מייחס את השם למנהל והמאמן הראשון של הקבוצה פול בראון.
תביעות רבות הוגשו נגד מודל, ובפשרה שהושגה נקבע כי סגל הקבוצה יעבור לשחק בשם בולטימור רייבנס, אך הזכויות על הכינוי בראונס, ועל ההיסטוריה של הקבוצה יישארו עד שתוקם קבוצה חדשה בקליבלנד.
ב-1999 חודשה פעילות הקבוצה, מאז הקמתה מחדש ועד 2020 היא בעלת המאזן המצטבר הגרוע ביותר בליגה, היא הצליחה להעפיל רק עוד פעמיים לפלייאוף ב-2002 וב-2020. בעונת 2017 הייתה לקבוצה השנייה בהיסטוריה שסיימה במאזן שלילי של 0–16.
קליבלנד גארדיאנס היא קבוצת בייסבול אמריקאית מליגת ה-MLB, שבסיסה בעיר קליבלנד, אוהיו.
הקבוצה הייתה אחת משמונה הקבוצות שייסדו ב-1901 את הליגה הבכירה החדשה - אמריקן ליג.
עד 1915 כונו הקליבלנד בלובירד או בקיצור הקליבלנד בלוז.
לאחר משאל שערך בעלי הקבוצה בין עיתונאים מקומיים הוא שינה את שם הקבוצה לקליבלנד אינדיאנס.
הקבוצה העפילה לראשונה בתולדותיה לוורלד סיריס ב-1920 וזכתה באליפות לאחר ניצחון 2–4 על הברוקלין רובינס.
בשנות ה-30 בין שחקני הקבוצה היה היהודי מילט גאלאצר.
ב-1948 העפילה פעם נוספת לוורלד סיריס לאחר ניצחון על הבוסטון רד סוקס במשחק הפלייאוף הראשון בתולדות האמריקן ליג.
בסדרת האליפות ניצחו האינדיאנס את הבוסטון ברייבס 2-4 וזכו בתואר השני והאחרון עד כה (2008) בתולדותיהם.
בעונת 2016 זכו באליפות האמריקן ליג והעפילו לוורלד סיריס בו הפסידו לשיקגו קאבס.
בעונת 2017 קבעו שיא MLB חדש של 22 ניצחונות רצופים.
ביולי 2021, בעקבות מחאת ילידים אמריקאים שטענו כי שם הקבוצה פוגעני וגזעני, הודיעה הקבוצה על שינוי שמה ל"קליבלנד גרדיאנס" החל מעונת 2022.
בעונתה הראשונה לאחר שינוי השם, עונה 2022, סיימה את הליגה הסדירה במקום הראשון בביתה והגיעה עד לגמר האמריקן ליג, בו הפסידה ניו יורק יאנקיז במאזן של 3-2. בעונה 2023, סיימה את העונה הסדירה במקום השלישי בביתה ולא עלתה למשחקי הפלייאוף.
בעונה 2024, סיימה שוב את העונה הסדירה במקום הראשון בביתה והפסידה בגמר האמריקן ליג.
הקבוצה משחקת מאז 1994 באצטדיון פרוגרסיב פילד, ובשמו הקודם ג'ייקוב פילד.
קודם לכן התחלקה הקבוצה באצטדיון משותף עם קבוצת הפוטבול המקומית הקליבלנד בראונס.
תושבי המחוז בו ממוקמת העיר קליבלנד אישרו ב-1990 הצעה להטלת מס על טבק ואלכוהול לצורך מימון האצטדיון החדש שעלות הקמתו הוערכה בכ-175 מיליון דולר.
האצטדיון נחנך ב-4 באפריל 1994, בהגשת פתיחה מסורתית של נשיא ארצות הברית דאז ביל קלינטון.
האצטדיון מכיל כ-43,000 מקומות, ואחד מסמליו הוא לוח התוצאות הענק, שעליו מסך הווידאו הגדול ביותר באצטדיון ספורט כלשהו בעולם.
סמל הקבוצה הוא "צ'יף וואהו" (Chief Wahoo), דמות מצוירת של אינדיאני אדום עור.
הסמל הופיע לראשונה בגרסתו הישנה על מדי הקבוצה ב-1947, ועודכן לצורתו הנוכחית ב-1951. לאורך השנים זכה הסמל וכינוי הקבוצה לגינויים מצד פעילים חברתיים אינדיאנים, בטענה שמנציח סטריאוטיפ שלילי של אינדיאנים.
מאבק זה הוא חלק ממחאה כוללת בנושא, ב-2001 קראה ועדת הממשל האמריקאי לזכויות אזרח להפסיק את השימוש בסמלים ובכינויים דומים שבשימוש קבוצות ספורט ממוסדות השכלה בארצות הברית, אך בעוד בליגת הקולג'ים השימוש אכן פחת, בליגות המקצועניות טרם חל שינוי וגם האינדיאנס לא החלו להצניע את הסמל.
קליבר, או בשמו העברי מד-זחיח, הוא מכשיר מדידה למדידות אורך חיצוניות ופנימיות מדויקות.
המילה העברית הנפוצה בשימוש "קליבר" בהקשר של כלי מדידה לא קשורה כלל ל"קליבר", שהוא הקוטר הפנימי של צינור או קנה של כלי ירייה (למשל "אקדח בקליבר של 9 מ"מ"), אלא מהווה שיבוש של המילה האנגלית "Caliper".
למרות הדמיון הצלילי, באנגלית אלו שתי מילים שונות (Caliber/Caliper), שהתמזגו בעברית למילה אחת בעלת שתי משמעויות שונות.
המונח העברי "מד זחיח", נשען על הפסוק בספר שמות "ולא יזח החושן מעל האפוד", ומורה על מבנה המכשיר שמבוסס על רכיב שניתן להזחה.
השם האנגלי "קליפר" משמש לציון מספר מכשירי מדידה, שהראשונים בהם ידועים החל במאה השישית לפני הספירה, ובהם גם מיקרומטר, אך בעברית השם "קליבר" משמש רק לאחד מהם (עם וריאציות) - "קליפר ורנייה", שהומצא במאה ה-19.
בעזרת חלקיו השונים של הקליבר ניתן למדוד אורך, קוטר פנימי, קוטר חיצוני, ועומק.
קליבר באיכות טובה מודד בדיוק של עד 0.01 מילימטר (10 מיקרומטר).
מכשיר בעל דיוק גבוה יותר הוא המיקרומטר.
מכשיר המבוסס על עיקרון מדידה דומה היה ידוע עוד בתקופה של יוון העתיקה.
המכשיר בצורה הנוכחית נבנה לראשונה בארצות הברית ב-1861.
המונח האנגלי "קליפר ורנייה" קרוי על שמו של פייר ורנייה , מתמטיקאי צרפתי שהמציא את סולם ורנייה .
קיימים סוגים שונים של קליברים הנבדלים באופן קריאת המדידה במכשיר: דיגיטלי, מחוג או שנתות - במקרה האחרון בדרך כלל עם תוספת סולם ורנייה (מכונה גם "נוניוס") לשיפור דיוק הקריאה, כפי שמודגם באיור.
קליברים עם מפתח גדול יותר מגיעים עד 2,000 מ"מ (שני מטר).
קליבלנד בראון הוא דמות המככבת בסדרת האנימציה איש משפחה, ובסדרה הבת שלה, המופע של קליבלנד.
במשך שבע עונותיה הראשונות של הסדרה "איש משפחה" כיכבה דמותו של קליבלנד בתור דמות משנית, כחברו ושכנו של פיטר גריפין, כוכב הסדרה.
בעונות המוקדמות הופיע קליבלנד לצד אשתו לורטה בראון, עד גירושיהם בעונה הרביעית כתוצאה מבגידה של לורטה עם דמות משנית אחרת בסדרה, גלן קווגמאייר.
בפרק הבכורה של "המופע של קליבלנד" מתוארת פרידתו של קליבלנד בראון מהדמויות המוכרות בסדרה "איש משפחה".
בסדרה החדשה "המופע של קליבלנד" מוצגת העיירה סטולבנד, וירג'יניה כעיירת הולדתו ונוספות דמויות חדשות כמו: אשתו דונה טאבס-בראון וילדיה רוברטה וראלו, ובנו הביולוגי של קליבלנד, קליבלנד בראון ג'וניור.
בעקבות ביטול "המופע של קליבלנד" החליט סת' מקפרלן להחזיר את קליבלנד ומשפחתו לסדרה "איש משפחה".
עד לשנת 2020, קליבלנד דובב על ידי מייק הנרי.
בעקבות תנועת המחאה "Black Lives Matter", המדבב פרש מהתפקיד, ובמקומו מדבב השחקן עריף זאהיר.
קליארכוס היה פילוסוף יווני מאנשי האסכולה הפריפטטית בן המאה הרביעית לפני הספירה.
קליארכוס נולד בערך בשנת 350 לפנה"ס בסולוי שבקפריסין, עבר ללמוד אצל אריסטו ולאחר מותו של זה למד אצל תאופרסטוס.
מעט מידע על קליארכוס ניתן לדלות מתוך סכוליון על הדיאלוג "חוקים" של אפלטון (739a), הכולל מספר משפטים הלקוחים מתוך דיאלוג מאת קליארכוס בשם "ארקסילאוס".
בהתאם לשנת מינויו של הפילוסוף ארקסילאוס לסכולארכס של האקדמיה האפלטונית (268 או 265 לפנה"ס), נטען כי קליארכוס המשיך לכתוב עד שנות ה-70 של המאה ה-3 לפנה"ס ואולי אף מעט מאוחר יותר.
מאחר שהיה גם תלמיד של אריסטו, שמת בשנת 322 לפנה"ס, קליארכוס נולד כפי הנראה לא יאוחר משנות ה-40 המאוחרות של המאה ה-4.
ניתן להסיק מידע ביוגרפי חשוב גם מתוך כתובת שנמצאה בחפירות אי-ח'אנום (כיום באפגניסטן), התיישבות יוונית על גדות הנהר אוקסוס בבאקטריה.
הכתובת מספרת על אדם בשם "קליארכוס" שהביא למקום משלים שהעתיק בדלפי.
המשלים ששרדו עוסקים בחיי האדם מתקופת ההתבגרות ועד המוות.
האפיגרפיסט הצרפתי לואיס רוברט , ששחזר את הכתובת ופירש אותה, זיהה את מחבר המשלים עם קליארכוס מסולוי, בהנחה שזה יצא למסעות במזרח הרחוק במטרה להפיץ את חכמת דלפי.
הצעותיו של רוברט נתקבלו על ידי רובם המוחלט של החוקרים.
קליארכוס הקדיש שני חיבורים לאפלטון: "שבחי אפלטון" ו"על הדברים שנאמרים בפוליטיאה של אפלטון בנוגע לעניינים מתמטיים".
חיבורים אלה מצביעים על כך שלתלמידו של אריסטו הייתה הערכה מיוחדת לאפלטון.
גם אצל פלוטרכוס נמסרת עדות על סטייתו של קליארכוס מהדרך הפריפטטית.
קטעים מתוך חיבור אחר של קליארכוס, "על חינוך" (Peri paideias), מתארים בקווים כלליים את הערכים אותם ראה כחשובים.
"על חברות" (Peri philias): נושא וכותרת שאומצו על ידי מספר סופרים בני זמנו של קליארכוס, ובהם תאופרסטוס.
מחיבור זה נותרו רק אנקדוטות העוסקות בסימפוזיונים ואהבה הומוסקסואלית.
"גרגיתיוס" (Gergithios) או "על חנופה": חיבור על טפילים וחנפנים ועל חיי מותרות ומנעמים.
"ארוטיקה": סיפורים על אהבה ותשוקה הומוסקסואלית והטרוסקסואלית, חייתיות ואף אהבה ארוטית לפסל.
"פתגמים" (Paroimiai) ו"על חידות" (Peri griphōn): אוסף אגרות, פתגמים וחידות, וגם חומר הומוריסטי.
"סגנונות חיים" (Bioi): חיבור רחב-יריעה בשמונה ספרים, הכולל חומר רב על סגנונות חייהם (diaita) של עמים, שבטים, ערים ואישים מפורסמים.
שרדו מתוכו 27 קטעים (כרבע מכל הקטעים ששרדו מאת קליארכוס), 24 מהם בכתבי אתנאיוס.
קליארכוס גילה עניין בדתות ובתרבויות בנות זמנו, בעיקר של פרסים, יהודים והודים.
הוא חיבר דיאלוג שאבד בשם "על השינה" (De Somno), שבו אריסטו מופיע כאחד מבני השיח הראשיים.
רק שלושה קטעים שרדו מדיאלוג זה.
אחד מהם מצוטט על ידי יוסף בן מתתיהו בספרו "נגד אפיון" והשניים האחרים נשמרו אצל הפילוסוף הנאופלאטוני פרוקלוס, בן המאה ה-5 לספירה.
הקטעים מספרים על מעשים ואירועים שנאמר כי התרחשו בנוכחותו של אריסטו, והם אמורים היו להוכיח כי לנשמה הלא-מוחשית יש קיום נצחי.
הדיאלוג נכתב ככל הנראה בעשור האחרון של המאה ה-4 לפנה"ס.
יוסף בן מתתיהו מצטט מתוך הדיאלוג את ההתייחסות ליהודים שקליארכוס שם בפיו של אריסטו, הקשורה לדיון אודות קיומה הנפרד של הנשמה.
בקטע המצוטט מספר קליארכוס כי אריסטו סיפר לו על חכם יהודי שפגש:
קליארכוס סיפק בכך את העדות היחידה ששרדה מפיו של יווני, אודות פגישה ושיחה בין יהודי לבין פילוסוף או סופר יווני מהתקופה הקלאסית.
עם זאת, קיומה ההיסטורי של פגישה זו נדחה בדרך כלל על ידי החוקרים.
בהזמנת הקורא לעיין בעצמו בחיבורו של קליארכוס, ניתן להבין כי יוסף בן מתתיהו השתמש בו באופן ישיר ולא נעזר במקור משני.
הפגישה בין אריסטו והחכם היהודי נזכרת גם ב"סטרומטה" של התאולוג הנוצרי קלמנס מאלכסנדריה.
עדות זו ככל הנראה נסמכת באופן ישיר על חיבורו של קליארכוס ולא על "נגד אפיון".
הקטע המצוטט מתוך קליארכוס שמופיע ב"נגד אפיון" (ללא דברי יוספוס עצמו) מופיע גם אצל אב הכנסייה אוסביוס מקיסריה.
גרסה זו מסייעת במידת מה בקביעת הקריאה הנכונה של הטקסט היווני של יוספוס.
אחד משני הקטעים המצוטטים על ידי פרוקלוס מספר על אדם לא מזוהה, שבנוכחות אריסטו ותלמידיו, נטל את נשמתו של ילד ישן באמצעות "מטה מושך-נשמות", הרחיק אותה מהגוף שלא זז ולאחר מכן החזיר אותה אליו ללא פגע.
מעשה זה שכנע את אריסטו ואת כל הנוכחים כי הנשמה נפרדת מהגוף והיא משתמשת בו כאכסניה.
הקטע השני מספר על מותו ותחייתו של אתונאי בשם קליאונימוס.
שני הסיפורים הללו הוצגו על ידי קליארכוס על מנת להדגים את קיומה הנפרד של הנשמה, נושא שהיה אחד המרכזיים של חיבורו ואולי המרכזי שבהם.
קליבלנד צ'ארג' היא קבוצת כדורסל מהעיר קליבלנד, אוהיו המשחקת בליגת הפיתוח של ה-NBA.
הקבוצה החלה לשחק בליגה בשנת 2001, עם הקמת הליגה.
בשנת 2011 נרכשה הקבוצה על ידי קבוצת קליבלנד קאבלירס מליגת ה-NBA המשמשת כקבוצת-אם.
האנטסוויל פייט הוקמה בשנת 2001, כאחת משמונה הקבוצות הראשונות שהרכיבו את ליגת ה-NBDL (הגלגול הראשון של ליגת הפיתוח) בהאנטסוויל, אלבמה.
בוב ת'ורנון מונה למאמנה הראשון של הקבוצה, אך פרש מהתפקיד בסיום העונה הראשונה ועבר לשמש כעוזר מאמן בקבוצת השיקגו בולס.
בעונת 2003/04 סיימה הקבוצה במקום השלישי ועלתה למשחקי הפלייאוף, בהם הגיעה עד למשחק הגמר בו הפסידה לאשוויל אלטיטיוד.
בסיום עונת 2004/05 החליטה הנהלת הליגה לפרק את הקבוצה בשל הקושי למצוא נותני חסות לקבוצה ומספר נמוך של צופים.
2011-2005: אלבקרקי/ניו מקסיקו ת'אנדר בירדס
לקראת עונת 2005/06 עברה הקבוצה לאלבקרקי, ניו מקסיקו ושמה שונה ל"אלבקרקי תאנד'ר בירדס" .
בעונתה הראשונה בניו מקסיקו זכתה הקבוצה באליפות הליגה לאחר שגברה במשחק הגמר על פורט וורת' פליירס.
בעונת 2010/11 שינתה הקבוצה את שמה ל"ניו מקסיקו ת'אנדר בירדס".
בסיום העונה נרכשה הקבוצה על ידי הקליבלנד קאבלירס, שהעבירה אותה לקאנטון, אוהיו.
לאחר המעבר לאוהיו מונה אלכס ג'נסן למאמן הקבוצה.
במשחק הבכורה שלה הפסידה קאנטון בתוצאה 82–100 איווה אנרג'י, אלופת העונה הקודמת.
את ניצחון הבכורה השיגה הקבוצה במשחקה השלישי, כשגברה 87–108 על הטקסס לג'נדס.
במשך ארבע העונות הראשונות הצליחה הקבוצה להעפיל לפלייאוף בכל אחת מהעונות, אך לא הצליחה לעבור את שלב חצי הגמר.
לקראת עונת 2021/2022 עברה הקבוצה לקליבלנד, ושינתה את שמה ל"קליבלנד צ'ארג'".
קליבר הוא סרט קולנוע מטא-בדיוני בתוך סדרת טלוויזיה המשמש כמרכיב חשוב בעלילת העונה האחרונה של סדרת הדרמה "הסופרנוס" של HBO.
על אף שחלק קטן בלבד מתוך הסרט מוצג בסדרה, התכנון והפיתוח של הסרט נדון בהרחבה, לאורך מספר עונות.
המידה שבה דמותו של כריסטופר מולטיסנטי מערבת מידע סודי ואישי על משפחת הפשע בראשות טוני סופרנו אל תוך עלילת הסרט "קליבר" היא מוקד חשוב במהלך פיתוח הסרט.
לאחר שהפרויקט יוצא אל הפועל, בסופו של דבר, "קליבר" יכול להיות מסווג כסרט פשע-אימה שהופץ ישירות ל-DVD; מתואר לסירוגין כ-"המסור פוגש את הסנדק 2", "הסנדק פוגש את הצלצול" ו-"סיפור על בחור צעיר שמאבד את העשתונות ומתפרק, ואז מצליח להתחבר מחדש".
למספר דמויות מהסדרה "הסופרנוס" יש קרדיט בסרט, בשל מעורבותן בפרויקט.
התסריט נכתב על ידי ג'יי.טי.
דולן, על פי סיפור מאת כריסטופר מולטיסנטי, בבימויו של מורגן יאם והופק על ידי קרמיין לופרטאזי ג'וניור ומולטיסנטי.
בסרט מככב ג'ונתן לה'פגליה בתפקיד "מייקל הקליבר" ודניאל בולדווין בתפקיד בוס המאפיה סלווטורה ("סאלי בוי").
את יועציו של סאלי-בוי מגלמים ג'ורג' פוגטסיה בתפקיד פרנקי, ולני ליגוטי בתפקיד ניקי.
בתחילה, מולטיסנטי ולופרטאזי ניסו לגייס את בן קינגסלי למלא את התפקיד של דון המאפיה, אבל קינגסלי דחה את התפקיד.
דמות הפרוטגוניסט בסרט "קליבר" ("Cleaver") - במקור "רוצח האיטליז" ("Pork Store Killer") - הוא מייקל (התייחסות לשחקן מייקל אימפריולי), המכונה "הקצב".
כאשר כריסטופר מתאר את העלילה לתסריטאי ג'יי.טי.
דולן, הוא מתאר את הסרט כסרט על "מאפיונר צעיר שנבגד על ידי חבריו.
הם מחסלים אותו, משאירים חלקי גופתו בפחי אשפה שונים ברחבי העיר.
הוא מצליח להתחבר מחדש, על ידי מדע או משהו על-טבעי, ויוצא למסע נקמה כנגד כל בי שבגד בו, לרבות ארוסתו, שבגדה בו עם הבוס של המשפחה בלילה שבו הוא נרצח".
מספר סיטואציות בסרט לקוחות מתוך עלילותיו של מולטיסנטי עצמו, כמאפיונר השייך למשפחת הפשע בראשות טוני סופרנו, לרבות אירוע שפורש לא נכון, וגרר שמועות מוגזמות, בנוגע לרומן פוטנציאלי בין טוני לבין ארוסתו של כריסטופר, אדריאנה לה סרבה.
הסרט מסתיים בשוט של קרוסיפיקס וקמע, המייצגים את הניגודיות שבין קודש וחול.
שם השחקן שם הדמות כינוי הדמות אודות הדמות ג'ונתן לה'פגליה מייקל "הקליבר" דניאל בולדווין סלווטורה "סאלי-בוי" ראש משפחת הפשע ג'ורג' פוגטסיה פרנקי לני ליגוטי ניקי
מולטיסנטי פגש לראשונה את התסריטאי ג'יי.טי.
דולן כאשר השניים היו במכון לגמילה מהתמכרות להרואין.
השניים התיידדו, ודולן הפך לחונך של מולטיסנטי בתוכנית ה-"AA".
מערכת היחסים בין השניים הסתבכה, כאשר מולטיסנטי הפגיש את דולן עם משחקי פוקר בסכומים גבוהים של העולם התחתון, ובכך אפשר לדולן, בטעות, למצוא מוצא עבור נטיית ההתמכרות שלו.
תוך זמן קצר, דולן מצא עצמו בחובות של 60 אלף דולר, ומאושפז שוב במכון גמילה, בעידודו מולטיסנטי.
בתאריך ה-15 באפריל 2007, התקיימה הקרנת הבכורה של "Stage 5", הפרק ה-14 של עונה 6 של "הסופרנוס".
בד בבד עם הקרנת הפרק, HBO שידרה סרט מוקומנטרי באורך 7 דקות, בשם "Making Cleaver", המתאר בפירוט את תהליך הפקת הסרט.
הסרט כולל ראיונות עם דמויותיהם של מולטיסנטי, לופרטאזי, יאם, בולדווין, לה'פגליה, ואמן האפקטים המיוחדים והאיפור סטיב קלי.
ההצצה אל המייקינג אוף מחולקת לארבעה חלקים: "קונספט", "החיזור אחר קינגסלי", "שחקנים ואנשי צוות" ו"הפקה 'משפחתית'".
המוקומנטרי כלול במארזי ה-DVD הכוללים את עונה 6 של הסדרה.
קליבלנד רבלס הייתה קבוצת כדורסל מהעיר קליבלנד, אוהיו, אשר שיחקה בליגת ה-BAA בעונת .
את עונתה היחידה סיימה במקום השלישי באזור המערבי עם מאזן ניצחונות 30-30, והודחה בסיבוב הראשון של פלייאוף ה-BAA מול ניו יורק ניקס, לה הפסידה בתוצאה 2-1.
השחקנים הבולטים בקבוצה היו הרכז פרנק באומהולץ שקלע 14.0 נקודות בממוצע למשחק ונבחר לחמישייה השנייה של העונה, והסנטר אד סדאוסקי שהוביל את קלעי הקבוצה עם 16.0 נקודות למשחק.
בסיום אותה עונה התפרקה הקבוצה, יחד עם דטרויט פלקונס, טורונטו האסקיז ופיטסבורג איירונמן, ונערך "דראפט פיזור" במסגרתו נבחרו שחקני הקבוצות המפורקות על ידי יתר קבוצות הליגה.
בשנת 1970 חזרה ליגת ה-NBA לעיר קליבלנד, כשהוקמה קבוצת קליבלנד קאבלירס.
עונה מאמן ניצחונות הפסדים אחוז ניצחונות פלייאוף דאץ' דנרט, רוי קליפורד 30 30 50.0% הפסד בסיבוב הראשון
קליאנדרידאס (ביוונית עתיקה: Κλεανδρίδας; המאה ה-5 לפנה"ס) היה מצביא ספרטני שפעל במהלך המלחמה הפלופונסית הראשונה.
במהלך המלחמה הפלופונסית הראשונה, קליאנדרידאס מונה לראש מטהו של המלך הצעיר פלייסטואנאקס.
בשנת 445 לפנה"ס יצאו קליאנדרידאס ופלייסטואנאקס בראש כוח צבאי גדול אל אטיקה במטרה לכבוש את אתונה.
הם כבשו את אלווסיס וטריה, אלא שלמרבה ההפתעה לא התקדמו מעבר לכך, ופלייסטואנאקס הורה לפזר את הצבא.
קליאנדרידאס נידון למוות שלא בפניו, ונמלט גם כן מהעיר.
עצירתם הפתאומית של הספרטנים בשערי אתונה, לא ברורה עד ימינו.
ההיסטוריון פלוטרכוס טוען שפריקלס שיחד את קליאנדרידאס כדי שישכנע את פלייסטואנאקס לסגת.
טענה זו מביא גם ההיסטוריון הקדום יותר תוקידידס, אשר מייחס את קבלת השוחד לפלייסטואנאקס בלי להזכיר את קליאנדרידאס.
בהנחה שטענות אלו נכונות, הרי שהדבר מתיישב עם העובדה שבסוף אותה שנה ביקש פריקלס להוציא 10 טלנטים מאוצר המדינה "להוצאה נחוצה", בלי לפרט באיזו הוצאה מדובר.
קליאנדרידאס חי מאז בגלות באיטליה.
בנו, גיליפוס, קיבל רשות לחזור לספרטה ככל הנראה רק לאחר מותו של קליאנדרידאס.
גיליפוס הוביל את הצבא הספרטני במהלך מסע המלחמה האתונאי לסיציליה, אולם מאוחר יותר הואשם בקבלת שוחד ונאלץ גם כן להימלט מהעיר.
קליאן אליזבת קונוויי היא יועצת אסטרטגית, סוקרת ומנהלת קמפיין בחירות.
קונוויי ניהלה את קמפיין הבחירות של הנשיא דונלד טראמפ החל מ-17 באוגוסט 2016, והיא האישה היחידה שהובילה קמפיין של מועמד שנבחר לתפקיד נשיא ארצות הברית.
בשנים 2017–2020 כיהנה כיועצת בצוות הנשיאותי של טראמפ.
קונוויי נולדה בקמדן שבניו ג'רזי.
לאביה ממוצא אירי הייתה חברת הובלות.
אמה ממוצא איטלקי עבדה בבנק.
הוריה התגרשו כשהייתה בגיל 3, והיא גודלה על ידי אמה, סבתה ודודותיה שהם קתולים.
בצעירותה עבדה בחוות אוכמניות, ולדבריה היא רכשה שם מוסר עבודה.
היא למדה מדע המדינה בקולג' בוושינגטון.
קונוויי עסקה בתחום הסקרים לפני שהקימה בשנת 1995 חברת סקרים.
החברה שלה עסקה בעיקר בתחום של טרנדים צרכניים, ובין לקוחותיה הייתה חברת אמריקן אקספרס.
בהמשך החלה לייעץ לפוליטיקאים, ובהם דן קווייל ומייק פנס.
ב-2012 הייתה יועצת בכירה בקמפיין הבחירות של ניוט גינגריץ'.
קונוויי הרבתה להופיע כפרשנית בנושאי סקרים ומצב פוליטי ברשתות טלוויזיה בארצות הברית ובתוכניות רדיו רבות.
היא קיבלה מהעיתון וושינגטון פוסט פרס "כדור הבדולח" על שחזתה בדייקנות את תוצאות הבחירות בארצות הברית ב-2004.
בפריימריז של המפלגה הרפובליקנית לקראת הבחירות לנשיאות ארצות הברית 2016, תמכה תחילה בטד קרוז, ואף עמדה בראשות ועדה פוליטית שתמכה בו.
בתפקידה זה מתחה ביקורת על יריבו של קרוז, דונלד טראמפ.
לאחר פרישתו של קרוז, הודיע טראמפ ביולי 2016 כי שכר את שירותיה של קונוויי לתפקיד יועצת בכירה בקמפיין שלו, כשאחת המטרות המרכזיות היו לייעץ לו כיצד לשפר את תדמיתו בפני הבוחרות.
ב-17 באוגוסט מינה אותה טראמפ למנהלת הקמפיין שלו, ובכך הפכה לאישה הראשונה שניהלה קמפיין של מועמד רפובליקני בבחירות הכלליות לנשיאות ארצות הברית.
בדצמבר 2016 הכריז טראמפ על מינויה לתפקיד יועצת בממשלו.
לאחר השבעתו של טראמפ, עוררו חלק מהתבטאויותיה תשומת לב תקשורתית.
כך, למשל, היא טענה כי דובר הבית הלבן לשעבר, שון ספייסר לא שיקר אלא השתמש "בעובדות אלטרנטיביות" בפרסמו פרסומים מוגזמים על הנוכחות בהשבעתו של טראמפ; התייחסה מספר פעמים בראיונות ל"טבח בבאולינג גרין" , תקרית טרור איסלמית דמיונית; וטענה שלנשיא יש אמון מלא במייקל פלין שעות לפני שפוטר.
חברי קונגרס משני הצדדים קראו לחקירתה על עבירות אתיות בטענה שהמליצה על מוצרים מסחריים המשווקים על ידי איוונקה טראמפ, בתו של הנשיא; וביוני 2019 המליץ משרד היועץ המיוחד לפטרה עקב התבטאויות פוליטיות המנוגדות לתקנות הנוגעות לעובדי ציבור.
ב-23 באוגוסט 2020 הודיעה על התפטרותה מהתפקיד על מנת להקדיש זמן למשפחתה.
ביולי 2024 נשאה נאום בוועידה הרפובליקנית הלאומית (2024).
קונוויי נישאה לג'ורג', שותף במשרד עורכי דין גדול בניו יורק, ב-2001, ולהם ארבעה ילדים ובהם זוג תאומים.
בדצמבר 2019 בעלה, ג'ורג', היה שותף להקמת "פרויקט לינקולן", הפועל למניעת בחירתו של טראמפ מחדש ב-2020. בתגובתו לביקורת כינה טראמפ את ג'ורג' "לוזר" ו"בעל מהגיהנום".
בוויכוח התייצבה קונוויי לצד הנשיא.
בתה של קונוויי, קלודיה (נולדה ב-2004) היא פעילת טיקטוק וטוויטר שהתפרסמה ב-2020 בעקבות סרטונים נגד טראמפ שיצרה.
במרץ 2023 הודיעו בני הזוג כי החליטו להתגרש.
קליבלנד קליניק היא רשת מרכזים רפואיים ובתי חולים שבסיסה בעיר קליבלנד שבמדינת אוהיו בארצות הברית.
לרשת שלוחות בפלורידה, נבדה, קנדה ובאיחוד האמירויות הערביות.
המרכז מדורג במקום השני מבין כלל בתי החולים בארצות הברית לאחר מאיו קליניק.
בית החולים בקליבלנד הוא בית החולים האוניברסיטאי של אוניברסיטת קייס וסטרן ריזרב.
מדי שנה מפרסמת קליבלנד קליניק את רשימת עשרת החידושים החשובים בתחום הרפואה.
נכון ל-2017 כולל הקמפוס הראשי בקליבלנד 42 מבנים בהם 1,437 מיטות אשפוז, 10 חדרי ניתוח.
בנוסף למרכז בקליבלנד פועלים במסגרת קליבלנד קליניק עוד 10 בתי חולים, 18 מרפאות חוץ ושלושה מכוני בריאות באזור אוהיו.
מחוץ לאוהיו פועל מרכז רפואי בעיר וסטן שבדרום פלורידה, הכולל בית חולים בן 155 מיטות, מרכז נוירולוגיה וטיפול בסרטן ומרפאות ומכוני בריאות.
בלאס וגאס שבנבדה כולל המרכז מכון לבריאות המוח העוסק בחקר וטיפול בהפרעות קוגניטיביות וכן מכון אורולוגיה וכליות.
מחוץ לארצות הברית פועל מרכז רפואי גדול בטורונטו שבקנדה, וב-2015 הוקם מרכז רפואי באבו דאבי שבאיחוד האמירויות הערביות הכולל 364 מיטות קבועות ו-3,200 אנשי סגל.
במהלך 2015 טופלו בקליבלנד קליניק 6.2 מיליון מטופלים.
המרכז כולל 3,432 רופאים ומדענים ו-1,962 מתמחים.
מחזור הפעילות השנתי הסתכם ב-7.2 מיליארד דולר.
לקליבלנד קליניק שיתופי פעולה בישראל, כולל חברות ישראליות, מכבי שירותי בריאות, אוניברסיטת בן-גוריון והטכניון.
קליבום מכיש, לפי רשימת המלכים השומרית, היה המלך השביעי של שומר מהשושלת הראשונה של כיש.
מלוכתו נמשכה לפי המיתוס 960 שנים.
השם נהגה כ-Ga-lí-bu-um שמנורמל לקליבום.
מילה זו קרובה למילה האכדית לכלב-שמירה (kalbu).
קליאצ'נובו או קליצ'אנב (באוקראינית: Клячаново; בהונגרית: Klacsanó, "קלצ'נו"; ביידיש: קליטשאנעף או קליטשאניף) הוא כפר במחוז משנה מוקצ'בו במחוז זקרפטיה שבאוקראינה.
הכפר שוכן בקרבת העיר מוקצ'בו (10 ק"מ מערבה מהעיר).
אוכלוסיית הכפר מנתה 1,905 במפקד של שנת 2001.
השם קליאצ'נובו מוזכר לראשונה בשנת 1475.
בשנות המלחמה המאוחרות הועברו יהודי קליאצ'נובו לגטו מונקאץ' (מוקצ'בו), וב-1944 גורשו לאושוויץ, בתאריך ב' סיון ה'תש"ד.
קליאמפודי ראדאקרישנה ראו, הידוע גם כ-ק.
נודע בתרומותיו לתחומים של תורת האמידה, הסקה סטטיסטית, מודלים ליניאריים וניתוחים רבי משתנים, תכנון ניסויים, ביוסטטיסטיקה וגנטיקה סטטיסטית.
ראו נולד בעיירה הדגלי (Hadagali) במחוז מאדראס (כיום במדינת קרנאטקה) בדרום הודו.
חלקים מעבודה זו נכללו בעבודת הדוקטורט שלו תחת הדרכתו של רונלד פישר.
בשנת 1948 הוענק לו תואר דוקטור לפילוסופיה (PhD) מטעם אוניברסיטת קיימברידג'.
בשנת 1965 הוענק לו מטעם אוניברסיטת קיימברידג' גם תואר דוקטור למדעים (DSc).
ראו מונה לפרופסור במכון ההודי לסטטיסטיקה בשנת 1949, שם מילא שורה של תפקידים.
לאחר מותו של מייסד המכון, מהלנוביס, בשנת 1972, היה למנהל המכון.
בשנת 1979 מונה לפרופסור למתמטיקה וסטטיסטיקה באוניברסיטת פיטסבורג בארצות הברית, ובשנת 1988 עבר לאוניברסיטת המדינה של פנסילבניה.
ראו פרש לגמלאות בשנת 2001, בגיל 81.
עבודתו התפרשה על פני תחומים רבים בסטטיסטיקה ובמתמטיקה, ובהם התחומים של ניתוח רב משתני, מודלים ליניאריים, תכנון ניסויים קומבינטוריים, מערכים אורתוגונליים, ביוסטטיסטיקה וסטטיסטיקה גנטית, משוואות פונקציונליות, סטטיסטיקה תעשייתית ובקרת איכות.
ראו נודע בעיקר בזכות תרומותיו לתורת האמידה והתאוריה של ההסקה הסטטיסטית.
שתי התוצאות הנודעות ביותר אליהן נקשר שמו הן משפט ראו-בלקוול וחסם קרמר–ראו.
בלקוול וקרמר, בהתאמה, גילו את שתי התוצאות האלה באופן בלתי תלוי בראו, אך רק מספר שנים לאחר שראו גילה אותן.
תוצאה ידועה נוספת היא מטריקת פישר-ראו, שהיוותה מעין הכללה של מרחק מהלנוביס להתפלגויות שאינן נורמליות.
ראו פרסם מעל ל-400 מאמרים מדעיים ו-18 ספרים.
הוא היה המדריך לעבודת הדוקטורט של 51 סטודנטים.
ראו זכה במספר רב של פרסים ואותות כבוד.
הוענקו לו 38 תוארי דוקטור לשם כבוד מטעם אוניברסיטאות ב-19 מדינות.
הוא חבר החברה המלכותית בבריטניה, וחבר האקדמיה הלאומית למדעים בארצות הברית.
הוא עמית במכון הבינלאומי לסטטיסטיקה, בחברה המלכותית לסטטיסטיקה, באיגוד הבינלאומי לביומטריה, וחבר באקדמיה למדעים של הודו.
ראו כיהן כנשיא המכון הבינלאומי לסטטיסטיקה, המכון למתמטיקה סטטיסטית והאיגוד הבינלאומי לביומטריה.
עם הפרסים שבהם זכה נמנים מדליית הכסף על שם גאי מטעם החברה המלכותית לסטטיסטיקה בשנת 1965, ומדליית הזהב בה זכה בשנת 2011. ב-1989 זכה בפרס על שם סם וילקס מטעם האיגוד האמריקני לסטטיסטיקה.
ב-1993 הוענקה לו מדליית הזהב על שם מהלנוביס מטעם הקונגרס ההודי למדעים.
ב-2002 הוענקה לו המדליה הלאומית למדעים על ידי נשיא ארצות הברית, ג'ורג' ווקר בוש.
בשנת 2003 זכה בפרס על שם סריניוואסה רמנוג'אן מטעם האקדמיה למדעים של הודו.
באותה שנה זכה גם בפרס על שם מהלנוביס מטעם המכון הבינלאומי לסטטיסטיקה.
בשנת 2013 היה מועמד לקבלת פרס נובל לכלכלה.
קליבלנד אבִּי היה מטאורולוג אמריקאי, ותומך נלהב בשיטת חלוקת כדור הארץ לאזורי זמן.
בעודו מנהל את מצפה הכוכבים של סינסינטי אוהיו, הוא פיתח מערכת של דיווחי מזג אוויר טלגרפיים, מפות מזג אוויר יומיות ותחזיות מזג אוויר.
בשנת 1870 הקים הקונגרס את מנהל האוקיינוסים והאטמוספירה הלאומי האמריקאי וחנך את השימוש בתחזיות מזג אוויר יומיות.
כהוקרה על עבודתו, אבי מונה למנהל הראשון של השירות החדש, ונחשב לאבי השירות המטאורולוגי הלאומי האמריקאי.
קליבלנד אבי נולד בעיר ניו יורק וגדל במשפחת הסוחרים המשגשגת של ג'ורג' וולדו ושרלוט קולגייט אבי.
אחד מאחיו הצעירים, רוברט אבי , הפך למנתח ורדיולוג בולט.
בבית הספר, קליבלנד הצטיין במתמטיקה ובכימיה, הוא למד בבית הספר לדקדוק של דייוויד ב.
סקוט וסיים את לימודיו בשנת 1857 באקדמיה החופשית הסיטי קולג' של ניו יורק עם תואר ראשון באמנויות.
במהלך לימודיו בסיטי קולג', הוא למד אצל אוליבר וולקוט גיבס .
בשנים 1857 ו-1858, אבי לימד מתמטיקה בבית הספר הלטיני טריניטי בניו יורק.
לאחר מכן, בשנת 1859 לימד הנדסה, כעוזר פרופסור באוניברסיטת מישיגן, עד שעזב בשנת 1860. בזמן שהותו במישיגן, הוא גם למד אסטרונומיה אצל פרנץ ברונו .
הוא קיבל את התואר השני שלו, תואר שני באמנויות בשנת 1860, מהסיטי קולג' של ניו יורק.
כשפרצה מלחמת האזרחים, הוא ניסה להצטרף לצבא האיחוד אך הוא נכשל במבחן הראייה, עקב קוצר ראיה, ובילה את שנות המלחמה בקיימברידג', מסצ'וסטס, למד באוניברסיטת הרווארד ועבד כעוזר של בנג'מין גולד , האסטרונום וראש מחלקת קווי האורך בסקר החופים של ארצות הברית.
בשנת 1864 אבי קיבל את התואר הראשון שלו במדעים מטעם אוניברסיטת הרווארד ובמקביל הוא גם סיים את עבודתו בסקר החופים האמריקאי.
בזמן שהותו בקיימברידג' הוא התוודע למדענים שפיתחו את האלמנך הימי, הוא התקרב במיוחד לוויליאם פרל , מה שכנראה עורר את סקרנותו למטאורולוגיה.
לאחר מכן אבי למד מחוץ לאמריקה ברוסיה במצפה הכוכבים של פולקובו, כאורח, וחזר, בשנת 1866, לארצות הברית להוט ללמוד אסטרונומיה.
תקופת שהותו ברוסיה, הייתה מהתקופות המאושרות בחייו של אבי.
שכן הוא היה מוקף באינטלקטואלים בעלי דעות דומות לדעותיו, הוא יצר מערכת יחסים עם אוטו סטרוב שהיה אסטרונום רוסי-אמריקאי.
עבודתו הראשונה באסטרונומיה הוא ביצע במצפה הכוכבים הימי של ארצות הברית.
בשנת 1868 הוצעה לו תפקיד המנהל במצפה הכוכבים של סינסינטי , מטעם החברה האסטרונומית של סינסינטי.
בסינסינטי הוא שהה כמה שנים, אבל במקביל תחומי העניין שלו השתנו.
כתוצאה מכך שהוא הבין שהתנאים מטאורולוגיים השפיעו ישירות על עבודתם של האסטרונומים ועל כן הוא החל לעבוד בתחום המטאורולוגיה.
הוא קיבל לאישור לעסוק בדיווח וחזוי מזג האוויר, מתוך הנחה שאפשר וצריך להפיק תחזיות במינימום הוצאות ובאופן כזה שאולי אפילו ניתן יהיה לייצר הכנסה.
בשנת 1873 הוא שוחרר/פוטר ממצפה הכוכבים בסינסינטי עקב בעיות מימון ואז הוא קיבל את ההחלטה שתשנה את מסלול הקריירה שלו.
עבודתו הראשונה במטאורולוגיה התרכזה בחיזוי ובמתן אזהרות אודות מזג אוויר קשה.
העבודה המקדימה הזו התחילה עוד בסינסינטי.
הוא הוציא את העלון הראשון שלו ב-1 בספטמבר 1869. ב־3 בינואר 1871 אבי מונה למטאורולוג ראשי בשירות המטאורולוגי הלאומי של ארצות הברית, שבאותה עת היה חלק מחיל הקשר האמריקאי.
אחד הדברים הראשונים שהוא התייחס אליהם היה מיימד החיזוי של המטאורולוגיה.
הוא זיהה שחיזוי מזג האוויר דורש צוות נרחב של תצפיתנים ומשקיפים שמתואמים מאוד ביניהם.
הוא קיבל מימון לטווח קצר מלשכת המסחר של סינסינטי, הוא גייס עשרים משקיפים מתנדבים מצבא ארצות הברית, לביצוע תצפיות מזג אוויר.
חברת הפיננסים והתקשורת ווסטרן יוניון הסכימה לאפשר למשקיפים של אבי, לתקשר ולהעביר את דיווחיהם ללא תשלום, על מנת שאבי והצוות שלו יתחילו בעבודה.
הוא בחר מכשירי איסוף נתונים שהיו קריטיים להצלחת חיזוי מזג האוויר והוא אימן את המשקיפים הצבאיים בשימוש בהם.
נתוני התצפיות הגולמיים שודרו באמצעות קוד שנועד למזער את כמות המילים, בזמנים קבועים ומידע החל לזרום אליו באמצעות תחנות השידור.
בהמשך פקידי תחנות השידור היו מפענחים ומתעדים את ההודעות ומעלים ידנית את הנתונים על מפות מזג האוויר, ששימשו לאחר מכן כדי לחזות את מזג האוויר.
ב-19 בפברואר 1871, אבי הגיש באופן אישי את דיווח מזג האוויר הרשמי הראשון.
הוא המשיך לחזות לבד במשך ששת החודשים הבאים ובמקביל אימון אחרים.
באמצע 1871 הצטרפו אליו שני קציני צבא בדרגת סגן ופרופסור אזרחי בהכנת דוחות מזג האוויר, והצוות הצליח לווסת את עומס העבודה הרב.
אבי דרש שפה מדויקת בתחזיות והבטיח שכל תחזית תכסה ארבעה אלמנטים מטאורולוגיים מרכזיים:
עד סוף שנת הדיווח הראשונה, יותר מ-60 עותקים של מפות מזג אוויר נשלחו לקונגרס האמריקאי, לעיתונות ולמוסדות מדעיים שונים.
עד 1872, אבי שלח בקביעות למעלה מ-500 סטים של מפות ועלונים יומיות מעבר לים, בתמורה לנתונים מטאורולוגיים אירופאים.
אבי גם התעקש לאמת את התחזיות.
במהלך שנת הפעולה הראשונה, ב-1871, אבי וצוותו אימתו 69 אחוז מהתחזיות שלהם; בדו"ח השנתי הראשון הוא התנצל על 31 האחוזים האחרים, תוך ציון גורם הזמן כמגבלה בתחזיות.
בשנת 1872 אבי היה העורך הראשון של העלון Mothly Weather Review .
הוא היה העורך גם בין השנים 1892 ועד 1915 (ממש עד לפני מותו).
מצפה הכוכבים בווירג'יניה גם הפיק גם עלון מזג אוויר, שאבי היה גם העורך הראשון שלו בין השנים 1909-1913.
על מנת שתחזיות מזג האוויר תהיינה מדויקות אבי דרש הקפדה מיוחדת על לוחות הזמנים ושתהיה עקביות בין התחנות.
כדי להשיג זאת הוא חילק את ארצות הברית לארבעה אזורי זמן סטנדרטיים.
בשנת 1879, הוא פרסם מאמר שכותרתו Report on Standard Time.
בשנת 1883, הוא שכנע את חברות הרכבות בצפון אמריקה לאמץ את מערכת אזורי הזמן שלו.
בשנת 1884, בריטניה, שכבר אימצה מערכת זמן סטנדרטית משלה לאנגליה, סקוטלנד וויילס, עזרה להגיע להסכמה בינלאומית לזמן הגלובלי.
בהמשך גם, הממשלה האמריקאית, שהושפעה בין השאר ממאמרו של אבי משנת 1879, אימצה את שיטת אזורי הזמן שלו.
אבי דרש שהשירות המטאורולוגי יישאר בחזית הטכנולוגיה.
חטיבת המכשירים במטה צבא ארצות הברית נהנתה לדרישותיו של אבי וביצעה בדיקות וכיול של אלפי מכשירים ואף החלה לתכנן ולבנות מכשירים משלהם.
עד סוף המאה ה-19 נכנס לשימוש ציוד רישום עצמאי, וארצות הברית הובילה את העולם המטאורולוגי עם 114 תחנות תצפית Class I (רישום אוטומטי).
בציפייה לעלייה בשיתוף הפעולה הבינלאומי, אבי החל לחפש מכשירים איכותיים המכוילים בסטנדרטים בינלאומיים.
הוא גייס את אוליבר וולקוט גיבס מהרווארד ואת ארתור רייט מאוניברסיטת ייל לתכנון ציוד משופר.
למטרות השוואה, אבי הזמין ברומטר מהיינריך וילד (מנהל מצפה הכוכבים המרכזי של ניקולס ברוסיה), וכן מד רוח וכמה סוגים של מדי לחות מגרמניה.
בשנת 1886 אבי חזר לאקדמיה קיבל תואר פרופסור מאוניברסיטת ג'ורג' וושינגטון, קולומביה, שם לימד מטאורולוגיה ונשאר עד שנת 1905. הוא היה מרצה קבוע באוניברסיטת ג'ונס הופקינס מ-1896 עד 1914. הוא חיבר כמעט 300 מאמרים מדעיים.
הוא זכה בשלושה תוארי כבוד.
בית הספר המקורי שלו להשכלה גבוהה, סיטי קולג' של ניו יורק העניק לו תואר דוקטור ב-1891, ב-1888 אוניברסיטת מישיגן העניקה לאבי תואר LL D כמו כן גם אוניברסיטת גלאזגו ב-1896. אוניברסיטת הרווארד העניקה לו את התואר SB בשנת 1900.
אבי נבחר להיות חבר באגודה הפילוסופית האמריקאית בשנת 1871. עמית באקדמיה האמריקאית לאמנויות ומדעים בשנת 1884. בשנת 1912 האגודה המלכותית למטאורולוגיה העניקה לו את מדליית הזהב של סימונס, תוך ציון תרומתו "למטאורולוגיה וחיזוי אינסטרומנטלית, סטטיסטית, דינמית ותרמו דינמית".
ב-1916 הוענק לו מדליית הרווחה הציבורית מהאקדמיה הלאומית למדעים, אשר גם העניקה לו את מדליית מרסלוס הארטלי.
הוא גם היה אחד מ-33 המייסדים של האגודה הלאומית נשיונל ג'יאוגרפיק.
אבי מת ב-1916 לאחר יותר מ-45 שנים של הישגים מדעיים יוצאי דופן.
הוא נקבר בבית הקברות רוק קריק בוושינגטון הבירה.
אבי נהנה לעסוק באתנולוגיה, ארכאולוגיה מזרחית, גאולוגיה, בוטניקה ומוזיקה בזמן החופשי שלו.
קליבלנד אבי ייסד את כתב העת המדעי Monthly Weather Review בשנת 1872. סקירת מזג האוויר החודשית החלה כפרסום ממשלתי תחת חיל קשר של צבא ארצות הברית.
בשנת 1891, האחריות המטאורולוגית של חיל הקשר הועברה לשירות המטאורולוגי תחת מחלקת החקלאות של ארצות הברית.
השירות המטאורולוגי פרסם את סקירות מזג האוויר עד שנת 1970 ואז הפך השירות לחלק מהמינהל הלאומי לאוקיינוסים ואטמוספירה NOAA.
המנהל פרסם את הסקירה עד סוף 1973. מאז 1974, כתב העת המדעי הזה פורסם על ידי האגודה האמריקאית למטאורולוגיה .
אבי פרסם למעלה מ-300 פרסומים מדעיים להלן מבחר מפרסומיו:
קליבלנד הייטס היא עיר במחוז קויאהוגה באוהיו שבארצות הברית.
אוכלוסיית העיר מנתה 45,312 תושבים במפקד שנערך בשנת 2020. נכון למפקד האוכלוסין של 2010, קליבלנד הייטס דורגה במקום ה-8 בגודלה לפי אוכלוסייה באזור קליבלנד רבתי ובמקום ה-20 באוהיו.
היישוב נוסד ככפר ב-1903 וקיבל מעמד של עיר ב-1921.
בשנת 1903 הוקם הכפר קליבלנד הייטס.
אוכלוסייתה מנתה 15,396 תושבים בשנת 1920 והיא הפכה לעיר ב-9 באוגוסט 1921. בין 1920 ל-1930, אוכלוסיית קליבלנד הייטס הוכפלה ביותר מפי שלושה.
בשנות ה-50, נהרו לקליבלנד הייטס יהודים רבים שעזבו את קליבלנד.
בשנת 1961, 35% מהאוכלוסייה היהודית של מחוז קויאהוגה חיה בקליבלנד הייטס.
על פי לשכת מפקד האוכלוסין של ארצות הברית, לעיר שטח כולל של , מתוכם הוא יבשה ו- הוא מים.
בשנת 1987, הוכרזה קליבלנד הייטס הוכרזה כאזור נקי מגרעין .
לקליבלנד הייטס שבעה פארקים עירוניים: פארק ברברה ה.
בויד, פארק קין, פארק קמברלנד, פארק דניסון, פארק פורסט היל, פארק קנילוורת' ופארק הצבים.
ההרכב הגזעי של העיר היה 49.8% לבנים, 42.5% אפרו אמריקאים, 0.2% ילידים אמריקאים, 4.1% אסייתים, 0.6% מגזעים אחרים ו-2.8% משני גזעים או יותר.
היספנים ולטינים היו 2.0% מהאוכלוסייה.
במפקד זה היו בעיר 19,957 משקי בית, מתוכם ל-26.2% היו ילדים מתחת לגיל 18 שגרים איתם, 35.6% היו נישואים שחיו יחד, ל-15.2% הייתה בעלת בית אישה ללא בעל נוכח, ל-3.4% היה בעל בית גבר ללא אישה.
36.1% מכלל משקי הבית היו יחידים, ול-10.4% היה מישהו שחי לבדו בן 65 ומעלה.
גודל משק הבית הממוצע היה 2.27 וגודל המשפחה הממוצע היה 3.05.
ההרכב המגדרי של העיר היה 46.6% גברים ו-53.4% נשים.
ההכנסה לנפש בעיר עמדה על 31,663 דולר.
כ-19.3% מהאנשים היו מתחת לקו העוני.
מספר בתי ספר פרטיים ממוקמים בתוך העיר, כולל בית ספר בומונט, תיכון לותרן מזרח, הורייזון מונטסורי, רופינג מונטסורי, האקדמיה העברית של קליבלנד, בית ספר סנט אן, מוסדות אור התורה וישיבת קליבלנד.
קליאן קיי אלברטוס אלכסנדר ואן דר קאפ (בהולנדית: Kellian-Key Albertus Alexander van der Kaap; נולד ב-8 בנובמבר 1998) הוא כדורגלן הולנדי המשחק בעמדת הבלם בלבסקי סופיה.
ואן דר קאפ התחיל את הקריירה שלו בקבוצות כדורגל מקומיות בעיר הולדתו חרונינגן.
בקיץ הצטרף להרקמייס בויס וכעבור שנה לצעירי חרונינגן.
בקיץ הצטרף לקמבור מהליגה ההולנדית השנייה.
ב-13 בספטמבר ערך את הופעת הבכורה שלו בקבוצה בניצחון 1-5 נגד הלמונד ספורט.
ב-6 בדצמבר הבקיע את שער הבכורה שלו בקבוצה בניצחון 2-4 נגד דורדרכט.
ב-4 באוקטובר 2020 חתם במכבי נתניה מליגת העל, שהייתה התחנה הראשונה שלו מחוץ להולנד.
ב-5 באוגוסט 2021 חתם לארבע שנים בוויבורג הדנית במדיה רשם רק הופעה אחת בליגה וב-19 בינואר 2022 חתם בלבסקי סופיה הבולגרית במדיה זכה בגביע.
קליאנדרה קליפורנית (שם מדעי: Calliandra californica Benth) הוא מין שיח קטן ומדברי ממשפחת הקטניות, לא קוצני, שעליו ללא בלוטות.
תפרחתו מתאפיינת באבקנים אדומים וארוכים הבולטים למרחוק.
ומוצאו במדבריות ובתות ספר של באחה קליפורניה (Baja California) במקסיקו, והוא משמש בישראל כצמח נוי חסכוני במים בשל עמידותו לחום וליובש ומתאים לגידול במגוון אזורים, כולל הנגב והערבה.
בשנת 1990 הביאה הבוטנאית סימה קגן זרעים של קליאנדרה קליפורנית לישראל ומאז הוא משמש כצמח נוי חסכן במים ועמיד בחום ובקרה ופורח בישראל כל השנה.
קליאנדרה קליפורנית אינה שכיחה בישראל כשיח נוי למרות יתרונותיו, בעוד קליאנדרה אדומת-פרי (Calliandra haematocarpa), כנראה שהוא שם נרדף למין, קליאנדרה ורודת-קרקפות (Calliandra haematocephala), וקליאנדרה סורינמית (Calliandra surinamensis) מוכרות הרבה יותר בחצרות הבתים בישראל.
מין זה משויך לסוג קליאנדרה, הכולל 150 מינים של צמחים רב־שנתיים, בעיקר שיחים, שמרביתם גדלים בר באזורים הטרופים של אמריקה, אבל גם באזורים הסובטרופיים שלה.
אך, ישנם גם מינים הנפוצים באפריקה, מאזור סומליה ועד קניה, וכן בפרובינציית הכף הצפון-מערבית בדרום אפריקה.
חלק מהמינים אוקלמו ותורבתו במדינות רבות באפריקה, כגון טנזניה, טוגו, אוגנדה, זימבבואה, קניה ורואנדה.
וכן באסיה, למשל בהודו, בבנגלדש, בדרום-מזרח סין ובצפון מזרח אוסטרליה.
שיח ירוק-עד, לא קוצני, ללא בלוטות בעלים, אינו סבוך (אוורירי) וגובהו 0.8 עד 2 מ' לעיתים רחוקות 0.5 מ'.
הענפים מסתעפים מבסיס השיח, זקופים וגם משתפלים.
הלוואים קטנים, מתייבשים ואינם נושרים במהרה.
העלים מסורגים, ולרוב ערוכים בצורה לוליינית על הגבעול אבל לא לכל אורכו.
העלים מנוצים פעמיים, והם מורכבים מזוג אחד עד שלושה זוגות של סעיפים, לעיתים רחוקות ארבעה, כאשר כל סעיף בעל 5 עד 12 זוגות עלעלים קטנים.
בלילה נסגרים העלים המנוצים, דהיינו כל שורת עלעלים פונה פנימה לכיוון הציר.
התפרחות הן קרקפות כדוריות המורכבות מפרחים זעירים הדומים זה לזה ויושבים על מצעית משותפת.
האבקנים רבים, ארוכים ובולטים מאוד, בצבעים עזים (אדום או לבן), והם המרכיב הראוותני בתפרחת.
הקרקפות חיקיות (יוצאות מחיק העלה), בודדות ולעיתים רחוקות מופיעות בזוגות, ובעלות פטוטרות ארוכות.
בכל קרקפת יש 7 עד 13 פרחים, ולעיתים רחוקות 5, המסודרים בשני דורים.
המצעית והחפים של הקרקפת זעירים.
הפרחים זעירים, דו-מיניים, נכונים, בעלי עטיף כפול (ניתן להבחין בגביע גם אם הוא זעיר), יושבים (ללא עוקץ) ובעלי שחלה עילית כאשר עלי הגביע, עלי הכותרת והאבקנים מאוחים כל אחד לחוד מתחת לשחלה.
הגביע דמוי פעמון, קרומי למחצה, ובעל 5 אונות קטנות ורדודות או חסרות.
הכותרת בעלת 5 עלי הכותרת שמאוחים בבסיסם לצינור קצר והם נושרים כיחידה שלמה.
השחלה עילית, קירחת בעת ההבשלה המינית, ומורכבת מעלה שחלה אחד.
השליה שולית – הביציות ערוכות ומחוברות לאורך תפר הבטן, קו החיבור של שולי עלה השחלה.
במילים אחרות, הביציות מחוברות לשולי עלה השחלה.
עמוד השחלה דקיק וכולו אדום בשונה מהאבקן.
האבקנים, שמספרם נע בין 17 ל-26 לעיתים רחוקות 30, זקופים, ארוכים ובולטים מאוד אורכם 17 עד 24 מ"מ לעיתים רחוקות עד 12 ועד 26 מ"מ.
המאבקים מכוסים בעיקר בשערות בלוטיות.
כל זירי האבקנים מפורדים ואדומים בחלקם העליון, ומאוחים ולבנים בחלקם התחתון לכדי צינור באורך 2.8 עד 4.2 מ"מ.
אצל מיני השיטה, זירי האבקנים מפורדים גם בבסיסם, ואילו בקליאנדרה ורודת-קרקפות הזירים מאוחים ויוצרים עמוד אבקנים חלול.
הפרי הוא תרמיל זקוף הנישא על עוקץ ארוך וצבעו משתנה מירוק לחום והוא נפתח בשתי קשוות.
על פי רוב מתפתחים לא יותר משני תרמילים לכל קרקפת.
הוא בעל מקצועות בגבו (שוליו מעובים) ברוחב 1.2 עד 1.8 מ"מ (ולא דמוי-סרגל שטוח כאלביציה) וללא מחיצות פנימיות.
הקשוות (הדפנות) עם בליטות רוחביות במקומות בהם מונחים הזרעים.
קצהו העליון של התרמיל חד וקשה וגם בסיסו מתחדד ומסתיים בעוקץ שאורכו 1 עד 3 ס"מ.
הקליפה גלדנית, חומה-בהירה עד כהה ומכוסה בפלומה לבנה וצפופה או קירחת.
התרמיל מכיל 4 עד 7 זרעים לעיתים רחוקות 8.
בעת ההבשלה, התרמיל נפתח על העץ לשתי קְשָׂווֹת מהקודקוד כלפי מטה לאורך שני השוליים המעובים.
הקשוות מתקשתות החוצה (בניגוד לצַחַר כחלחל, שבו הקשוות ישרות ואינן מתעקמות בהמשך) וחושפות את הזרעים.
קליאנדרה קליפורנית אינה שכיחה בישראל כשיח נוי למרות יתרונותיה, כצמח אוהב שמש וחצי צל, חסכן במים ואינו רגיש לקרה.
מין זה ירוק-עד ופורח במהלך כל השנה, ומתאים לגידול בשפלה ובהר ואף בנגב ובערבה כצמח מדברי.
קליאנדרה קליפורנית אוורירי ובעלת עלווה דלילה, אבל קיטום קבוע של הענפים מעודד צימוח רב יותר לאורך הענף.
גיזום (עד חצי מטר גובה) יש לבצע בתקופת האביב, ובשום אופן לא באמצע הקיץ.
הריבוי נעשה באמצעות זרעים שנאספו מתרמילי הפרי, כשהקשוות מתחילות להיפתח, ומונבטים במגש הנבטה.
קַלִיאַנְדְּרָה (שם מדעי: Calliandra) הוא סוג הכולל שיחים או עצים קטנים, לרוב בלתי קוצניים, ממשפחת הקטניות.